aturipun: "Laki kula sampun pêjah atilar sambutan. Ing samangké ingkang nyambutakên dhatêng, badhé amêndhêt anak kula kêkalih kadamêl réncang." Pangandikanipun nabi Élisa: "Kowé duwé apa ing omahmu?" Aturipun bok rôndha: "Abdi sampéyan namung gadhah lisah saguci." Pangandikanipun nabi Élisa: "Kowé golèka wadhah kothong kang akèh, banjur lumêbua ing omah saanakmu, lawangé kancingên![197] Wadhah-wadhah iku kabèh tumuli êsokana lênga saka ing gucimu nganti sakêbaké!" Bok rôndha lajêng anglampahi punapa sadhawuhipun nabi Élisa, wadhah-wadhah sami kaisènan lisah sakêbakipun. Nabi Élisa tumuntên ngandika: "Lênga iku êdolên, banjur saurna utangmu. Déné turahané gawénên panguripanmu saanakmu!"